پولمی ادھیکاری

پولمی ادھیکاری ایک فٹ بال کھلاڑی ہیں جو بھارت کی خواتین انڈر 16 فٹ بال ٹیم میں اپنے ملک کی عالمی مقابلوں میں نمائندگی کر چکی ہیں۔مگر اب حالات سازگار نہیں رہے۔ان کا خاندان مالی مشکلات کا شکار ہے اور انھوں نے پولمی سے کوئی اور کام کرنے کا کہا تب اس نے بھارت کی سب بڑی ریسٹورنٹ فوڈ ڈیلیوری ایپ کے ساتھ کام شروع کیا۔ تاہم ان کا شوق اب بھی فٹ بال ہی ہے۔ 24 برس کی پولمی سرخ رنگ کی شرٹ جس پر سفید حروف میں ’زوماٹو‘ درج تھا میں ملبوس تھیں

پولمی ادھیکاری اس وقت ڈبل شفٹ کے درمیان میں تھیں جب انھیں ایک سماجی کارکن اتندھرا چکرابورتی جو کولکتہ میں عام لوگوں کی زندگیوں پر ڈاکومینٹری بناتی ہیں، نے روک کر کچھ سوالات پوچھے۔ پولمی صبح چھ بجے سے کام پر تھیں اور دوپہر ایک بجے وہ کام سے چھٹی کرنے والی تھیں مگر پھر بھی وہ اس گفتگو کے لیے خوشی خوشی راضی ہو گئیں۔ اور بتایا کہ کیسے انھوں نے انڈیا کی سب بڑی ریسٹورنٹ فوڈ ڈیلیوری ایپ کے ساتھ کام شروع کیا۔یہ ایک مختصر انٹرویو تھا۔ اس کے بعد پولمی نے اسے الوداع کہا اور اپنی سائیکل چلانی شروع کر دی جس پر وہ گھروں تک کھانا پہنچاتی ہیں۔ صبح تک یہ ویڈیو بہت وائرل ہو گئی اور لوگوں نے سوشل میڈیا پر متعدد سوالات اٹھائے کہ کیسے ایک نوجوان خاتون فٹ بال میں اپنے اتنے شاندار کریئر کو چھوڑ کر دن بھر مغربی بنگال کے دارالحکومت میں لوگوں کے گھروں تک کھانا پہنچا رہی ہیں۔ وہ پولمی ادھیکاری کی کہانی سننا چاہتے تھے۔

پولمی ادھیکاری کولکتہ کے جنوب میں شبھ رام پور کے ایک غریب نواحی علاقے میں پیدا ہوئیں جہاں انھیں ’بُلٹی‘ کہہ کر پکارا جاتا ہے، جس کا مطلب ’خدا کا بچہ‘ یعنی بہت قیمتی تحفہ۔ پولمی جب دو ماہ کی تھیں تو ان کی والدہ فوت ہو گئیں اور اس کے بعد ان کی پرورش ان کی خالہ نے کی۔ پولمی کے والد جو کبھی کبھار ٹیکسی چلاتے ہیں تاکہ کسی حد وہ اپنے خاندان کی مالی ضروریات کو پورا کر سکیں۔ 

سات برس کی عمر میں پولمی کو معلوم ہوا کہ مقامی لڑکے قریب ہی ایک کھیل کے میدان میں فٹ بال کھیل رہے ہیں۔ پولمی نے بھی ان کے ساتھ فٹ بال کھیلنا شروع کر دیا۔ پولمی شارٹس یعنی کھیل کا مختصر لباس پہنتی تھیں تو ان کے ساتھ کھیلنے والوں نے یہی سمجھا کہ پولمی لڑکا ہیں۔ پولمی نے بتایا کہ ’جب انھیں یہ معلوم ہوا کہ میں لڑکی ہوں تو ان لڑکوں کے خاندان والوں اس گراؤنڈ کی انتظامیہ اور پھر میری خالہ کو یہ شکایات کرنا شروع کر دیں۔‘ ’انھوں نے کہا کہ شارٹس میں کیسے ایک لڑکی لڑکوں کے ساتھ فٹ بال کھیل سکتی ہے۔‘ آغاز میں تو پولمی ان کی شکایات سے بہت صدمے میں چلی گئیں۔

پولمی نے بتایا کہ ’میں بہت افسردہ ہو گئی تھی اور ہر روز گھر واپس آ کر چلاتی تھی کیونکہ مجھے کھیل کا جنون تھا۔‘پولمی کی خالہ نے بتایا کہ وہ ان کے خواب کی تکمیل کے لیے کوئی رستہ تلاش کر لے گی اور انھوں نے کچھ لیچکرز کا اہتمام کیا۔ پولمی بہت خوش تھیں اور وہ جلد ہی ایک مقامی فٹ بال کوچ انیتا سرکار کی توجہ کا مرکز بن گئیں۔ انیتا کی رہنمائی میں پولمی نے کولکتہ کی فٹ بال لیگ میں لڑکیوں کی ایک ٹیم کی طرف سے کھیلیں۔ جب وہ 12 برس کی تھیں تو وہ بھارت کی انڈر 16 ٹیم کے لیے منتخب ہو گئیں۔

ان کی گہری دوستیاں ہو گئیں اور جلد ہی انھیں وہ تمام مواقع ملنا شروع ہو گئے جن کا انھوں نے خواب دیکھا تھا۔ ان کے خاندان میں سے کسی نے بھی جہاز پر سفر نہیں کیا تھا۔ مگر جلد ہی عالمی مقابلوں میں حصہ لینے کے لیے انھوں نے اپنے بے تکلف دوستوں کے ساتھ طویل پروازیں بھریں۔ اب جو کھیل انھیں پسند تھا وہ کھیل سکتی تھیں۔ انھوں نے کہا کہ ’جب میں نے انڈین جرسی پہنی اور اتنی کم عمری میں انڈیا کی نمائندگی کی تو وہ میرے لیے اپنے کریئر کا بہترین لمحہ تھا۔‘ ان کے مطابق جب میں نے پہلی بار جرسی پہنی تو میری خوشی کا کوئی ٹھکانہ نہیں رہا۔ سنہ 2013ء میں انھوں نے سری لنکا کا سفر کیا، جہاں پولمی نے ساؤتھ ایشین فٹ بال فیڈریشن کی خواتین کی جونیئر چیمپئن شپ کے لیے کوالیفائنگ میچوں میں حصہ لیا۔ 2016ء میں انھوں نے ’ہوم لیس عالمی کپ‘ کے سلسلے میں بین الاقوامی سٹریٹ فٹ بال ٹورنامنٹ میں حصہ لینے کے لیے گلاسگو کا سفر کیا۔ وہ کہتی ہیں کہ انھیں ایک میچ کے لگ بھگ 100 ڈالر ادا کیے جاتے تھے۔ لیکن اس کے باوجود مشکلات کا سامنا کرنا پڑتا تھا۔

وہ کہتی ہیں کہ ’میرے خاندان کی مالی حالت کی وجہ سے ہم کبھی بھی فٹ بال کی اچھی کوالٹی کی مصنوعات لے پاتے تھے اور نہ ہی دن میں تین وقت کا مناسب کھانا۔‘سنہ 2018ء میں ایک بڑا حادثہ ہوا، جب پولمی کی ٹانگ میں چوٹ آئی جس کے لیے کئی آپریشن اور بستر پر آرام کی ضرورت پڑی۔ وہ کہتی ہیں کہ وہ دوبارہ ’ایلیٹ لیول‘ پر کھیلنے کے لیے کافی صحت یاب ہو گئیں، لیکن ایک اور مسئلے نے انھیں کھیل میں واپس آنے سے روک دیا۔ان کے خاندان کو پیسوں کی ضرورت تھی۔ ان کی بڑی بہن نے شادی کر لی تھی اور وہ وہاں سے چلی گئی تھی اور پولمی کو گھر کو چلانے میں مدد کرنی پڑی۔پولمی کی بڑی بہن شادی کے بعد اپنے نئے گھر چلی گئیں اور اب باقی گھر والوں کے نان نفقے کی ذمہ داری پولمی کے کندھوں پر آن پڑی۔ اب پولمی اپنے فٹ بال کے خواب کو ادھورا چھوڑ کر اور مہینوں میں ہی اپنے خاندان کی کفالت کے لیے عجیب و غریب طرح کی ملازمتیں کرنا شروع ہو گئیں۔ سنہ 2020ء میں کورونا وائرس کی وبا کے عروج پر زیادہ سے زیادہ لوگوں نے گھروں میں کھانا منگوانا شروع کر دیا اور پولمی اب باقاعدہ اس ٹیم کا حصہ بن گئیں جو لوگوں کے گھروں تک کھانا پہںچاتی تھی۔اِن دنوں وہ دن ایک بجے تک اپنا کام مکمل کر لیتی ہیں۔ یہ بہت تھکا دینے والا کام ہے اور یہ انھیں پریکٹس کا موقع بھی نہیں دیتا۔ پولمی اب روزانہ تقریباً 300 روپے (تین اعشاریہ 60 ڈالر) کماتی ہیں جبکہ ڈبل شفٹیں 15 گھنٹے سے زیادہ طویل ہوتی ہیں۔ ان کا کہنا ہے کہ ’اگر مجھے معقول تنخواہ والی نوکری مل جائے جہاں میں آٹھ سے 10 گھنٹے کام کر سکوں تو میں آسانی سے اپنے فٹ بال کے لیے تین سے چار گھنٹے کا وقت نکال سکتی ہوں۔‘

حوالہ جات